section_heading: Recenzije
paragraph_text: Michael Rensen iz glazbenog časopisa Rock Hard u svojoj je recenziji izjavio da Infinity razočarava u usporedbi sa svojim prethodnikom Ocean Machine: Biomech te je dodao da je Townsend umjetnost skladanja pjesama ostavio po strani i previše se usredotočio na futurističan zvuk. Pohvalio je "zaraznu "Christeen"" i "Bad Devil", industrijalnu skladbu pomiješanu s trombonima, ali je napomenuo da ostatak pjesama "katkad pada u apokalitičnu, pomalo monotonu pretjeranost zvuka".<ref> Jörg Graf s internetske stranice Babyblaue Seiten komentirao je da Infinity nudi bombastičan i brutalan zvuk po kojem je Townsend poznat, ali da same pjesme nisu dovoljno dobre. Kritizirao je uobičajenost melodija te ponavljanje istih rifova i aranžmana i dodao da album "gotovo uopće nije napet" i da "ništa nije pamtljivo". Međutim, pohvalio je pjesmu "Bad Devil", koju je prozvao "ludom duhovnom pjesmom", i instrumental "Ants", koji je smatrao "lekcijom u uglazbljivanju mravinjaka".<ref>